Sauherad kirke

Sauherad kirke er en langkirke fra 1150 i Midt-Telemark kommune, Telemark fylke. Byggverket er i stein og har 260 plasser. Kirken er bygget i romansk (jorsalfarer) stil og vigslet til erkediakon Laurentius. Kirken har en demonvegg med 2 800 djevelansikter. Lenge ble det antatt at de kunne være fra rundt år 1600, selv om det ikke finnes lignende dekorasjoner fra den tiden. I 2021 ble det avslørt at konservator Gerhard Gotaas selv lagde dekorasjonene i 1940/1941. Kirkeklokkene er fra 1441. Inventaret er tegnet av slottsarkitekt Linstow. «De i vår kirkekunst helt enestående demonfremstillinger i koret hører med hele sin åndsretning middelalderen til, men er utformet omkring år 1600. De legemsstore apostelstatuer i koret gjør sammen med demonfremstillingene dette rum til et hovedverk i vår efterreformatiske kirkelige folkekunst» Referanser Litteratur Henriksveen, Herman, red. (1986). Kirker i Telemark. Stathelle: Flora forlag. s. 108-109. ISBN 82-90695-00-4. Rasmussen, Alf Henry (1993). «Sauherad kirke». Våre kirker. Norsk kirkeleksikon. Kirkenær: Vanebo forlag. s. 493. ISBN 82-7527-022-7. Eksterne lenker (no) «Sauherad kirke». Kirkesøk. Den norske kirke. (no) «Sauherad kirke». Kulturminnesøk. Riksantikvaren – Direktoratet for kulturminneforvaltning. Digitalt fortalt: «Demonveggen - Sauherad kirke» (manus Norsk kulturråd) (besøkt 16. februar 2012) «Demonveggen i Sauherad kirke» Bilder på Gravgaver.no (besøkt 13. oktober 2020)